**Dopravný podnik Bratislava, akciová spoločnosť**

so sídlom Olejkárska 1, 814 52 Bratislava

IČO: 00 492 736, IČ DPH: SK2020298786

zapísaný v Obchodnom registri Mestského súdu Bratislava III, oddiel: Sa, vložka č. 607/B

Spis. zn. NL 2/2024

**Verejná súťaž**

**prostredníctvom IS JOSEPHINE (elektronické verejné obstarávanie)**

**SÚŤAŽNÉ PODKLADY**

Predmet zákazky

Stavebné práce

**„Odstraňovanie havárií na zariadeniach PTZ.“**

Nadlimitná zákazka na predmet zákazky zadávaná **postupom** **podľa § 91 ods. 1 resp. § 66 ods. 7 písm. b)** zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej aj ako „ZVO“ alebo „zákon o verejnom obstarávaní“).

Predmetnú zákazku v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov procesne a administratívne zabezpečuje:

V Bratislave, dňa

...................................................

Alena Morvayová

administrátor zákazky

Súťažné podklady po kontrole predmetu zákazky a procesu verejného obstarávania schvaľuje:

V Bratislave, dňa

................................................

Ing. Karol Kollár

vedúci oddelenia správy PTZ

Úsek dopravnej infraštruktúry

V Bratislave, dňa

...................................................

JUDr. Barbora Notová

vedúca odboru právnych služieb a VO

V Bratislave, dňa

...................................................

Ing. Michal Halomi

člen predstavenstva - CIO

V Bratislave, dňa

...................................................

Ing. Martin Rybanský

predseda predstavenstva

Obsah

[A.1 POKYNY PRE ZÁUJEMCOV/UCHÁDZAČOV 3](#_Toc141084522)

[I. Všeobecné informácie 3](#_Toc141084523)

[1. Úvodné informácie, odporúčania a upozornenia 3](#_Toc141084524)

[2. Identifikácia obstarávateľskej organizácie 4](#_Toc141084525)

[3. Predmet verejného obstarávania a predmet zákazky 4](#_Toc141084526)

[4. Rozdelenie predmetu zákazky 5](#_Toc141084527)

[5. Variantné riešenie 5](#_Toc141084528)

[6. Pôvod predmetu zákazky 5](#_Toc141084529)

[7. Zdroj finančných prostriedkov 5](#_Toc141084530)

[8. Miesto a termín dodania predmetu zákazky 6](#_Toc141084531)

[9. Obhliadka miesta realizácie predmetu zákazky 6](#_Toc141084532)

[10. Druh zákazky 6](#_Toc141084533)

[11. Lehota viazanosti ponúk 6](#_Toc141084534)

[II. Dorozumievanie a vysvetľovanie 6](#_Toc141084535)

[12. Dorozumievanie 6](#_Toc141084536)

[13. Určenie lehôt 7](#_Toc141084537)

[14. Vysvetľovanie a doplnenie súťažných podkladov 8](#_Toc141084538)

[III. Príprava ponuky 8](#_Toc141084539)

[15. Vyhotovenie a forma ponuky 8](#_Toc141084540)

[16. Jazyk ponuky 9](#_Toc141084541)

[17. Mena a ceny uvádzané v ponuke 9](#_Toc141084542)

[18. Zábezpeka 10](#_Toc141084543)

[19. Obsah ponuky 10](#_Toc141084544)

[20. Náklady na ponuku 11](#_Toc141084545)

[IV. Predkladanie ponuky 11](#_Toc141084546)

[21. Predloženie ponuky 11](#_Toc141084547)

[22. Lehota na predkladanie ponúk 12](#_Toc141084548)

[23. Doplnenie, zmena a odvolanie ponuky 12](#_Toc141084549)

[V. Otváranie a vyhodnotenie ponúk 12](#_Toc141084550)

[24. Otváranie ponúk 12](#_Toc141084551)

[25. Preskúmanie ponúk 13](#_Toc141084552)

[26. Vysvetľovanie ponúk 13](#_Toc141084553)

[27. Mena na vyhodnotenie ponúk 14](#_Toc141084554)

[28. Vyhodnotenie ponúk z hľadiska požiadaviek na predmet zákazky 14](#_Toc141084555)

[29. Vyhodnotenie splnenia podmienok účasti uchádzačov 14](#_Toc141084556)

[30. Vyhodnotenie úspešnosti ponúk 15](#_Toc141084557)

[VI. Dôvernosť a etika vo verejnom obstarávaní 15](#_Toc141084558)

[31. Dôvernosť procesu verejného obstarávania a ochrana osobných údajov 15](#_Toc141084559)

[VII. Prijatie ponuky 16](#_Toc141084560)

[32. Informácia o výsledku vyhodnotenia ponúk 16](#_Toc141084561)

[33. Uzavretie Zmluvy 17](#_Toc141084562)

[34. Zrušenie použitého postupu zadávania zákazky 18](#_Toc141084563)

[35. Subdodávatelia 19](#_Toc141084564)

[36. Osobitné ustanovenie k uchádzačom z tretích krajín 19](#_Toc141084565)

[A.2 Kritériá na vyhodnotenie ponúk a pravidlá ich uplatnenia 20](#_Toc141084566)

[B.1 Obchodné podmienky dodania predmetu zákazky 21](#_Toc141084567)

[B.2 Opis predmetu zákazky 22](#_Toc141084568)

[B.3 Podmienky účasti 23](#_Toc141084569)

[Zoznam príloh SP 24](#_Toc141084570)

\*\*\*\*\*\*\*

# A.1 POKYNY PRE ZÁUJEMCOV/UCHÁDZAČOV

## I. Všeobecné informácie

### Úvodné informácie, odporúčania a upozornenia

* 1. Obstarávateľská organizácia spracovala tieto súťažné podklady podľa svojich najlepších znalostí a skúseností, s cieľom zabezpečiť dodržanie základných princípov verejného obstarávania podľa § 10 ods. 2 ZVO.
  2. Verejné obstarávanie (poskytovanie súťažných podkladov; vysvetľovanie súťažných podkladov; vysvetľovanie ponúk a poskytovanie informácií podľa § 165 ods. 3 ZVO) sa realizuje prostredníctvom IS JOSEPHINE.
  3. JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>
  4. Návod na používanie systému je dostupný na webovom sídle portálu JOSEPHINE (<http://files.nar.cz/docs/josephine/sk/Skrateny_navod_ucastnik.pdf>)
  5. Minimálne technické požiadavky na používanie systému sú dostupné na webovom sídle portálu JOSEPHINE (<http://files.nar.cz/docs/josephine/sk/Technicke_poziadavky_sw_JOSEPHINE.pdf>)
  6. Na bezproblémové používanie systému JOSEPHINE je nutné používať jeden z podporovaných internetových prehliadačov:
     1. Microsoft Internet Explorer verzia 11.0 a vyššia,
     2. Mozilla Firefox verzia 13.0 a vyššia,
     3. Google Chrome, alebo
     4. Microsoft Edge.
  7. Uchádzač elektronickú ponuku vloží vyplnením ponukového formulára a vložením požadovaných dokladov a dokumentov do IS JOSEPHINE umiestnenom na webovej adrese <https://josephine.proebiz.com>. V predloženej ponuke prostredníctvom IS JOSEPHINE musia byť pripojené požadované dokumenty (odporúčaný formát je „PDF“). Potvrdenia alebo doklady, požadované v oznámení o vyhlásení verejného obstarávania a v týchto súťažných podkladoch, sa v ponuke predkladajú spravidla ako scany prvopisov/originálov alebo ich úradne osvedčených kópií.
  8. Ponuka vyhotovená a predložená v elektronickej forme musí byť vo formáte, ktorý zabezpečí trvalé zachytenie jej obsahu v súlade s požiadavkami uvedenými v týchto súťažných podkladoch. Každá úplná ponuka musí byť vyhotovená v slovenskom alebo českom jazyku.
  9. Ak predložená ponuka nebude zodpovedať podmienkam účasti a požiadavkám na predmet zákazky uvedených v oznámení o vyhlásení verejného obstarávania a v týchto súťažných podkladoch, nebude obsahovať všetky požadované informácie či dokumenty, môže to mať za následok vylúčenie takejto ponuky alebo uchádzača z procesu verejného obstarávania.
  10. Obstarávateľská organizácia upozorňuje záujemcov, že v prípade zmeny podmienok účasti v priebehu verejného obstarávania alebo iných zmien predmetu zákazky v rámci vysvetľovania (§ 48 ZVO), bude zaregistrovaných záujemcov v IS JOSEPHINE informovať prostredníctvom IS JOSEPHINE, alebo v prípade osobitných dôvodov predmetné verejné obstarávanie v zmysle § 57 ods. 2 ZVO zruší. Informácie budú zverejnené aj prostredníctvom profilu obstarávateľskej organizácie.
  11. Uchádzač na preukázanie splnenia podmienok týkajúcich sa osobného postavenia, ekonomického a finančného postavenia, ako aj technickej a odbornej spôsobilosti, môže predbežne nahradiť doklady na preukázanie splnenia podmienok účasti Jednotným európskym dokumentom (ďalej aj ako „JED“) podľa § 39 ZVO. Ak uchádzač použije JED, obstarávateľská organizácia môže počas vyhodnocovania predložených ponúk na zabezpečenie riadneho priebehu verejného obstarávania kedykoľvek v jeho priebehu uchádzača požiadať o predloženie dokladu alebo dokladov nahradených týmto Jednotným európskym dokumentom.
  12. Predložením svojej ponuky uchádzač v plnom rozsahu a bez výhrad akceptuje všetky podmienky obstarávateľskej organizácie týkajúce sa tejto zákazky, uvedené v oznámení o vyhlásení verejného obstarávania a v týchto súťažných podkladoch.
  13. Od uchádzačov sa očakáva, že si dôkladne preštudujú súťažné podklady a budú dodržiavať všetky pokyny, formuláre, zmluvné ustanovenia a ďalšie špecifikácie a požiadavky uvedené v týchto súťažných podkladoch.
  14. Ponuka predložená uchádzačom musí byť vypracovaná v súlade s podmienkami a požiadavkami uvedenými v oznámení o vyhlásení verejného obstarávania a v týchto súťažných podkladoch a nesmie obsahovať žiadne výhrady týkajúce sa podmienok súťaže.
  15. Predpokladaná hodnota zákazky uvedená v oznámení o vyhlásení verejného obstarávania je maximálna. Obstarávateľská organizácia si vyhradzuje právo Rámcovú zmluvu o dielo (ďalej aj ako „Zmluva“) nepodpísať, ak ponuka úspešného uchádzača bude vyššia, ako predpokladaná hodnota zákazky.
  16. Obstarávateľská organizácia v prípravnej fáze verejného obstarávania nevyužila v zmysle § 25 ZVO prípravné trhové konzultácie pred vyhlásením verejného obstarávania a nevytvorila ani predpoklady pre vznik konfliktu záujmov (§ 23 ZVO), ktoré by mohli narušiť hospodársku súťaž.

### Identifikácia obstarávateľskej organizácie

Názov: **Dopravný podnik Bratislava, akciová spoločnosť**

Sídlo: Olejkárska 1, 814 52 Bratislava

Štát: Slovenská republika

IČO: 00 492 736

Zapísaný: Obchodný register Mestského súdu III, Oddiel: Sa, vložka č.: 607/B

URL: [www.dpb.sk](http://www.dpb.sk)

Profil: <https://www.uvo.gov.sk/vyhladavanie-profilov/zakazky/6484>

E-mail: [verejne.obstaravanie@dpb.sk](mailto:verejne.obstaravanie@dpb.sk)

### Predmet verejného obstarávania a predmet zákazky

* 1. Predmetom verejného obstarávania je v súlade s § 3 ods. 2 ZVO civilná zákazka na poskytnutie stavebných prác. Predmetom zákazky je uzatvorenie rámcovej zmluvy o dielo na odstránenie následkov havárie, alebo akékoľvek poškodenia zariadení spôsobených buď vlastnou prevádzkou , alebo cudzou osobou, prípadne organizáciou v dôsledku výkonu stavebnej činnosti, alebo cestnej prevádzky a uvedenie týchto zariadení do prevádzky schopného a teda bezpečného stavu. (pre zjednodušenie sa pojem „zmluva“ na účely týchto súťažných podkladov používa aj zameniteľne s pojmom „zákazka“).

Predmetom zákazky sú stavebné práce na mestskej dráhe, ktoré majú prispieť ku čo možno najrýchlejšiemu odstráneniu následkov nepredvídaných skutočností ako sú napr. rôzne živelné pohromy, ale aj havárie či poruchy väčšieho rozsahu spôsobené napr. stavebnou činnosťou cudzích investorov, alebo aj samotnou prevádzkou električkových a trolejbusových tratí.

* 1. Predmet zákazky sa nebude členiť na časti (viď bod 4.1).
  2. Podrobné vymedzenie predmetu zákazky, vrátane technických špecifikácií je uvedené v podkapitole:

**A.2 Kritériá na vyhodnotenie ponúk a pravidlá ich uplatnenia** (Príloha č. 4)**;**

**B.1 Obchodné podmienky dodania predmetu zákazky** (Príloha č. 1)**;**

**B.2 Opis predmetu zákazky** (Príloha č. 2)**;**

ako príloha týchto súťažných podkladov.

* 1. Zákazka bude zadaná postupom zadávania nadlimitných zákaziek obstarávateľskou organizáciou podľa § 91 ods. 1 resp. § 66 ods. 7 písm.  b) ZVO, a to prostredníctvom IS JOSEPHINE.
  2. Názov predmetu zákazky:

**Odstraňovanie havárií na zariadeniach PTZ.**

* 1. Číselný kód tovaru alebo služieb pre hlavný predmet a doplňujúce predmety z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV/SSO):

Hlavný slovník:

45234121-0 Práce na stavbe električkovej trate

45234128-9 Stavebné práce na nástupištiach električiek

45310000-3 Elektroinštalačné práce

45231400-9 Stavebné práce na stavbe elektrických vedení

45231600-1 Stavebné práce na stavbe komunikačných vedení

45255400-3 Montážne práce

45317000-2 Iné elektroinštalačné práce

45317300-5 Elektroinštalačné práce na elektrických rozvádzačoch

34632300-9 Elektroinštalácie pre železnice

45234120-3 Práce na stavbe mestskej železnice

45234111-7 Stavebné práce na mestských železniciach

### Rozdelenie predmetu zákazky a PHZ

* 1. Predmet zákazky sa nebude deliť na časti.

Predmet zákazky nie je rozdelený na časti, nakoľko sa jedná o vecne súvisiace plnenia a zákazka tak tvorí jeden celok. Nerozdelením zákazky na časti preto nedochádza k obmedzeniu hospodárskej súťaže, nakoľko tak nedochádza k zúženiu počtu hospodárskych subjektov, ktoré by mohli predložiť ponuku. Uchádzač predloží ponuku na celý predmet zákazky.

Predpokladaná hodnota zákazky je 450 000,00 EUR bez DPH

### Variantné riešenie

* 1. Uchádzačom sa neumožňuje predložiť variantné riešenie vo vzťahu k požadovanému predmetu zákazky.

### Pôvod predmetu zákazky

* 1. Podmienky na pôvod predmetu zákazky sa neuvádzajú.

### Zdroj finančných prostriedkov

* 1. Predmet zákazky bude spolufinancovaný z:
* finančných prostriedkov pridelených obstarávateľskej organizácií z rozpočtu Hlavného mesta SR Bratislavy, a
* vlastných zdrojov obstarávateľa.

### Miesto a termín dodania predmetu zákazky

* 1. Miestom dodania: Predmet zákazky bude dodávaný na miesto určené obstarávateľskou organizáciou (miesto dodania), ktoré sa bude nachádzať na území hlavného mesta SR Bratislavy. Bratislava, uličné pásy Električkové trate a Trolejbusové trate.
  2. Obstarávateľská organizácia požaduje dodať predmet zákazky za podmienok dohodnutých Zmluvou. Viac v článku 3.1 Zmluvy.
  3. Rámcová zmluva sa uzatvára na dobu určitú, a to **na 48 mesiacov** odo dňa účinnosti Zmluvy; alebo do vyčerpania finančného objemu podľa článku 2 bod 2.3 Zmluvy.
  4. Dielo bude vykonané na základe čiastkových objednávok podľa potrieb Objednávateľa. V čiastkových objednávkach bude presne určený rozsah Diela, termín plnenia a Miesto plnenia.

### Obhliadka miesta realizácie predmetu zákazky

Obhliadka miesta dodania predmetu zákazky po osobnom dohovore,

kontaktná osoba: p. Ing. Karol Kollár mobil +421 903 731 283, e-mail: [kollar.karol@dpb.sk](mailto:kollar.karol@dpb.sk)

### Druh zákazky

* 1. Typ Zmluvy na dodanie predmetu zákazky:

**Rámcová zmluva o dielo**(ďalej aj ako „Rámcová zmluva“)

* 1. Podrobné vymedzenie zmluvných podmienok na dodanie požadovaného predmetu zákazky tvorí časť B.1 Obchodné podmienky dodania predmetu zákazky a časť B.2 Opis predmetu zákazky.

### Lehota viazanosti ponúk

* 1. Uchádzač je svojou ponukou viazaný **12 mesiacov** od uplynutia lehoty na predkladanie ponúk, tak ako je to uvedené v oznámení o vyhlásení verejného obstarávania.

## II. Dorozumievanie a vysvetľovanie

### Dorozumievanie

* 1. Komunikácia medzi obstarávateľskou organizáciou a záujemcami alebo uchádzačmi sa uskutočňuje prostredníctvom IS JOSEPHINE, ktorý zabezpečí integritu a zachovanie dôvernosti údajov uvedených v ponuke.
  2. Pre účasť na elektronickom verejnom obstarávaní, resp. komunikáciu v IS JOSEPHINE a pre elektronické predkladanie ponuky prostredníctvom IS JOSEPHINE je potrebné, aby sa záujemca zaregistroval do IS JOSEPHINE.
  3. Postupy záujemcu/uchádzača v rámci IS JOSEPHINE, resp. návod na používanie systému je dostupný na webovom sídle portálu JOSEPHINE (<http://files.nar.cz/docs/josephine/sk/Skrateny_navod_ucastnik.pdf>)
  4. V prípade skupiny dodávateľov sa odporúča za účelom uľahčenia komunikácie s obstarávateľskou organizáciou, aby jej účastníci splnomocnili jedného z nich, ktorý má právnu subjektivitu a spôsobilosť na právne úkony v plnom rozsahu, na uskutočňovanie všetkých právnych úkonov týkajúcich sa ponuky, ktorú táto skupina dodávateľov predloží do súťaže a účasti tejto skupiny dodávateľov v súťaži.
  5. Pravidlá pre doručovanie – zásielka sa považuje za doručenú uchádzačovi, resp. záujemcovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
  6. Uchádzač, resp. záujemca, sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Uchádzač, resp. záujemca, si môže v komunikačnom rozhraní zobraziť celú históriu o svojej komunikácii s obstarávateľom.
  7. Ak je odosielateľom informácie uchádzač, resp. záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systému JOSEPHINE v súlade s funkcionalitou systému.
  8. Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Akákoľvek komunikácia so záujemcami, ktorí sú evidovaní na elektronickom liste záujemcov pri danej zákazke alebo s uchádzačmi, ktorá bude realizovaná prostredníctvom systému JOSEPHINE (ďalej aj ako „zaregistrovaní záujemcovia“), bude zasielaná na záujemcom/uchádzačom určený kontaktný email (zadaný pri registrácii do systému JOSEPHINE).
  9. Obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Obstarávateľ bude všetky dokumenty uverejňovať ako elektronické dokumenty v príslušnej časti zákazky v systéme JOSEPHINE. V profile obstarávateľa zriadenom v elektronickom úložisku na webovej stránke Úradu pre verejné obstarávanie sa bude nachádzať iba odkaz na systém JOSEPHINE, kde budú dokumenty uverejnené.
  10. Podania a dokumenty súvisiace s uplatnením revíznych postupov budú medzi obstarávateľom a záujemcami/uchádzačmi doručované v súlade s príslušnými ustanoveniami ZVO, pričom obstarávateľovi budú podania doručované v elektronickej podobe funkcionalitou informačného systému, prostredníctvom ktorého je verejné obstarávanie realizované (t. j. JOSEPHINE).
  11. V prípade, že vznikne zo strany obstarávateľskej organizácie potreba vykonať v dokumentoch poskytnutých na vypracovanie ponuky a na preukázanie splnenia podmienok účasti podstatnú zmenu, obstarávateľská organizácia predĺži lehotu na predkladanie ponúk podľa § 21 ods. 4 písm. b) ZVO. O úprave alebo doplnení dokumentov poskytnutých na vypracovanie ponuky, a na preukázanie splnenia podmienok účasti a o predĺžení lehoty na predkladanie ponuky budú všetci záujemcovia zaregistrovaní v systém JOSEPHINE, upozornení notifikačným e-mailom systémom JOSEPHINE,. Akékoľvek doplnenie a spresnenie sa stáva súčasťou dokumentov potrebných na vypracovanie ponuky a na preukázanie splnenia podmienok účasti. V prípade, že si záujemca vysvetlenie informácií potrebných na vypracovanie ponuky a na preukázanie splnenia podmienok účasti nevyžiadal dostatočne vopred alebo je jeho význam z hľadiska prípravy ponuky nepodstatný, obstarávateľská organizácia nie je povinná predĺžiť lehotu na predkladanie ponúk.

### Určenie lehôt

* 1. Podľa ZVO sa do lehoty určenej podľa dní nezapočítava deň, keď došlo ku skutočnosti určujúcej začiatok lehoty. Lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo ku skutočnosti určujúcej začiatok lehoty, a ak taký deň v mesiaci nie je, končí sa lehota posledným dňom mesiaca. Ak koniec lehoty pripadne na sobotu alebo na deň pracovného pokoja, je posledným dňom lehoty najbližší budúci pracovný deň.

### Vysvetľovanie a doplnenie súťažných podkladov

* 1. V prípade potreby objasniť informácie uvedené v oznámení o vyhlásení verejného obstarávania, v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie prostredníctvom IS JOSEPHINE.
  2. Obstarávateľská organizácia bude pri komunikácii s uchádzačmi resp. záujemcami postupovať v zmysle § 20 ZVO prostredníctvom komunikačného rozhrania IS JOSEPHINE, tento spôsob komunikácie sa týka akejkoľvek komunikácie a podaní medzi obstarávateľskou organizáciou a záujemcami, resp. uchádzačmi počas celého procesu verejného obstarávania.
  3. Pravidlá pre doručovanie vysvetlení: zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v IS JOSEPHINE považuje okamih jej odoslania v IS JOSEPHINE, a to v súlade s funkcionalitou systému.
  4. Za včas doručenú požiadavku záujemcu o vysvetlenie sa považuje požiadavka doručená obstarávateľskej organizácii prostredníctvom IS JOSEPHINE v takej lehote, aby obstarávateľská organizácia zabezpečila oznámenie vysvetlení najneskôr šesť dní pred uplynutím lehoty na predkladanie ponúk, ak bola žiadosť o vysvetlenie predložená dostatočne vopred v súlade s § 48 ZVO. Obstarávateľská organizácia odporúča záujemcom doručiť žiadosti o vysvetlenie najneskôr 7 dní pred termínom na predkladane ponúk, aby bolo možné v zákonom stanovenej lehote spracovať a zaslať záujemcom vysvetlenie.
  5. Ak si vysvetlenie informácií uvedených v oznámení o vyhlásení verejného obstarávania alebo v súťažných podkladoch hospodársky subjekt, záujemca alebo uchádzač nevyžiadal dostatočne vopred v zmysle bodu 14.4., obstarávateľská organizácia nie je povinná predĺžiť lehotu na predkladanie ponúk. To platí aj v prípade, ak význam vysvetlenia je z hľadiska prípravy ponuky alebo preukázania splnenia podmienok účasti nepodstatný.
  6. Obstarávateľská organizácia umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov, alebo vysvetlenie požiadaviek uvedených v oznámení o vyhlásení verejného obstarávania, podmienok účasti vo verejnom obstarávaní, iných informatívnych dokumentov alebo inej sprievodnej dokumentácie budú obstarávateľskou organizáciou zverejnené ako elektronické dokumenty v profile obstarávateľskej organizácie <https://www.uvo.gov.sk/vyhladavanie-profilov/zakazky/6484>.

## III. Príprava ponuky

### Vyhotovenie a forma ponuky

* 1. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com>.
  2. Potvrdenia, doklady a iné dokumenty tvoriace ponuku požadované v oznámení, prostredníctvom ktorého bola vyhlásená verejná súťaž a v týchto súťažných podkladoch, uchádzač v ponuke predloží vo formáte .pdf, pokiaľ nie je určené inak (viď aj podbody bodu 1. Úvodné ustanovenia).
  3. Ponuka sa predkladá tak, aby obsahovala doklady podľa bodu 19.
  4. Uchádzači vo svojej ponuke v aktuálnom prípade označia, ktoré informácie sú dôvernými informáciami v zmysle § 22 ZVO. Ak dôverné informácie neoznačia, platí, že ponuka takéto informácie neobsahuje.
  5. Uchádzač nemôže byť v tomto postupe zadávania zákazky súčasne členom skupiny dodávateľov, ktorá predkladá ponuku. Obstarávateľská organizácia takéhoto uchádzača vylúči z verejného obstarávania.

### Jazyk ponuky

* 1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku a môžu sa predkladať aj v českom jazyku.
  2. Ak je doklad alebo dokument vyhotovený v inom ako štátnom jazyku alebo českom jazyku, predkladá sa spolu s jeho úradným prekladom do štátneho jazyka. Ak sa zistí rozdiel v obsahu dokladu alebo dokumentu predloženom podľa predchádzajúcej vety, rozhodujúci je úradný preklad do štátneho jazyka..

### Mena a ceny uvádzané v ponuke

* 1. Uchádzačom navrhovaná zmluvná cena za dodanie požadovaného predmetu zákazky uvedená v ponuke uchádzača bude vyjadrená v mene EUR podľa bodu 17.5.
  2. Cena za obstarávaný predmet zákazky musí byť stanovená podľa zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
  3. Ponuková cena musí pokryť náklady na celý predmet zákazky tak, ako je to uvedené v oznámení o vyhlásení verejného obstarávania a v týchto súťažných podkladoch.
  4. Je výhradnou povinnosťou uchádzača, aby si dôsledne preštudoval oznámenie o vyhlásení verejného obstarávania, súťažné podklady a všetky dokumenty poskytnuté obstarávateľskou organizáciou, ktoré môžu akýmkoľvek spôsobom ovplyvniť cenu a charakter ponuky alebo dodávku predmetu zákazky. Navrhovaná cena musí byť stanovená podľa platných právnych predpisov. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb a opomenutí jeho povinností.
  5. Ak je uchádzač platiteľom dane z pridanej hodnoty (ďalej len "DPH"), navrhovanú zmluvnú cenu uvedie v zložení:
* navrhovaná zmluvná cena bez DPH (netto cena);
* sadzba DPH a výška DPH;
* navrhovaná zmluvná cena vrátane DPH.
  1. Ak uchádzač nie je platiteľom DPH, uvedie navrhovanú zmluvnú cenu celkom (netto cena). Na skutočnosť, že nie je platiteľom DPH, upozorní v ponuke.
  2. V prípade uchádzača, ktorý je z členského štátu OECD, ale nie je z členského štátu EÚ/EHS, do odmeny zahrnie všetky náklady spojené s dodaním predmetu zákazky, t.j. aj clo a ďalšie náklady súvisiace s colným konaním.

### Zábezpeka

* 1. V tomto verejnom obstarávaní sa zábezpeka sa nepožaduje.

### Obsah ponuky

* 1. Ponuka predložená uchádzačom v lehote na predkladanie ponúk musí obsahovať:

1. **Informačné údaje o uchádzačovi a jeho vyhlásenia uvedené v** Prílohe č. 6 (ak uchádzač nevypracoval ponuku sám, podľa § 49 ods. 5 ZVO uvedie osobu, ktorej služby alebo jej podklady pri jej vypracovaní využil); Vyhlásenie k osobným údajom uvedené v Prílohe č. 7, čestné vyhlásenie k splneniu podmienok účasti v zmysle § 32 ods. 2 písm. f) ZVO uvedené v Prílohe č. 8 týchto súťažných podkladov a čestné vyhlásenie v zmysle § 32 ods. 7 ZVO uvedené v Prílohe č. 13 týchto súťažných podkladov. Uvedené prílohy musia byť podpísané uchádzačom alebo osobou oprávnenou konať za uchádzača, v prípade skupiny dodávateľov musia byť podpísané každým členom skupiny alebo osobou/osobami oprávnenými konať v danej veci za skupinu dodávateľov;
2. **Doklady preukazujúce splnenie podmienok** podľa ustanovení § 32 a § 34 ZVO uvedených v oznámení o vyhlásení verejného obstarávania a týchto súťažných podkladoch alebo nahradené Jednotným európskym dokumentom;

V prípade použitia JED sa uchádzačom umožňuje vyplniť v časti IV. podmienky účasti (plnenie § 34 ZVO) zaškrtnúť iba značku α (alfa) – globálny údaj pre podmienky účasti, t.j. nemusí vypĺňať ďalšie body časti IV.

1. **Dotazník uchádzača s návrhom na plnenie kritérií** na hodnotenie ponúk v zmysle časti *A.2 Kritériá na vyhodnotenie ponúk a pravidlá ich uplatnenia* (Príloha č. 5) týchto súťažných podkladov podpísaný štatutárnym zástupcom uchádzača;
2. **Vyplnenú prílohu č. 2a týchto súťažných podkladov – „Priloha2a\_Špecifikácia predmetu zákazky“,** v ktorej uchádzač doplní:
   1. jednotkové ceny za jednotlivé položky,
   2. celkovú predpokladanú cenu za realizáciu predmetu zákazky – musí byť zhodná s celkovou cenou v informačnom systéme JOSEPHINE

Uchádzačom vyplnená vyššie uvedená príloha bude podpísaná osobou oprávnenou konať za uchádzača a nahratá vo formáte pdf a súčasne aj vo formáte (.xls). Uvedený dokument bude tvoriť súčasť prílohy rámcovej zmluvy o dielo.

1. **Návrh Rámcovej zmluvy** vypracovaný v súlade s časťou *B.1 Obchodné podmienky dodania predmetu zákazky* podľa Prílohy č. 1 – B.1 Obchodné podmienky týchto súťažných podkladov vrátane požadovaných príloh k Zmluve. Návrh zmluvy nesmie obsahovať žiadne ustanovenie, ktoré by bolo v rozpore s požiadavkami obstarávateľskej organizácie stanovenými v oznámení o vyhlásení verejného obstarávania a v týchto súťažných podkladoch. Návrh zmluvy musí byť podpísaný oprávnenou osobou, ktorá môže konať v mene uchádzača a predložený vo forme scanu alebo podpísaný kvalifikovaným elektronickým podpisom.
2. **Doklad o zložení zábezpeky** (iba v aktuálnom prípade) podľa bodu 18 týchto súťažných podkladov; - zábezpeka sa nevyžaduje
3. **Podiel plnenia z Rámcovej zmluvy o dielo** vypracovaný podľa Prílohy č. 9 - Podiel plnenia zo Zmluvy týchto súťažných podkladov. Ak uchádzač nemá v úmysle zadať podiel zákazky tretím osobám, je túto skutočnosť povinný vyslovene uviesť vo svojej ponuke;
4. **Zoznam iných (tretích) osôb,** **prostredníctvom ktorých uchádzač preukazuje podmienky účasti** v zmysle Prílohy č. 10 týchto súťažných podkladov;
5. **Čestné vyhlásenie k neaplikovateľnosti sankcií** v zmysle Prílohy č. 11 týchto súťažných podkladov.
6. **Zoznam dôverných informácií** podľa Prílohy č. 12 týchto súťažných podkladov;
7. (Iba v aktuálnom prípade) V prípade skupiny dodávateľov **vystavené splnomocnenie** pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny, podpísané všetkými členmi skupiny alebo osobou/osobami oprávnenými konať v danej veci za každého člena skupiny. Úkony splnomocneného zástupcu za skupinu dodávateľov budú voči obstarávateľskej organizácii záväzné. Splnomocnenie musí byť podpísané všetkými členmi skupiny dodávateľov;
8. (Iba v aktuálnom prípade) V prípade skupiny dodávateľov **čestné vyhlásenie skupiny dodávateľov**, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky obstarávateľskou organizáciou vytvoria všetci členovia skupiny dodávateľov požadované právne vzťahy;

### Náklady na ponuku

* 1. Všetky náklady a výdavky spojené s prípravou a predložením ponuky znáša uchádzač bez finančného nároku voči obstarávateľskej organizácii, bez ohľadu na výsledok verejného obstarávania.
  2. Ponuky predložené IS JOSEPHINE v lehote na predkladanie ponúk sa počas plynutia lehoty viazanosti a po uplynutí lehoty viazanosti ponúk uchádzačom nevracajú. Zostávajú v IS JOSEPHINE so všetkými ostatnými dokladmi ako súčasť dokumentácie vyhlásenej súťaže.

## IV. Predkladanie ponuky

### Predloženie ponuky

* 1. Uchádzač môže predložiť len jednu ponuku, a to výlučne prostredníctvom elektronického IS JOSEPHINE. Ak uchádzač v lehote na predkladanie ponúk predloží viac ponúk, obstarávateľská organizácia prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.
  2. Uchádzač predloží ponuku tak, ako je to požadované v súťažných podkladoch.
  3. Predkladanie ponúk je umožnené iba autentifikovaným záujemcom. Autentifikáciu je možné vykonať nasledovnými spôsobmi:
     1. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase 8:00 – 16:00 hod.,
     2. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 – 16.00 hod.,
     3. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovné dni v čase 8.00 – 16.00 hod.,
     4. autentifikačným kódom, ktorý bude poslaný na adresu sídla firmy do rúk štatutára záujemcu v listovej podobe formou doporučenej pošty. Lehota na tento úkon je obvykle 3-4 pracovné dni a je potrebné s touto lehotou počítať pri vkladaní ponuky.
  4. Autentifikovaný záujemca si po prihlásení do systému JOSEPHINE v Prehľade zákaziek vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
  5. Požiadavka obstarávateľa na doklady, dokumenty a ďalšie písomnosti, ktoré musia byť predložené v ponuke je uvedená v bode 8 tejto časti súťažných podkladov. Uchádzač pri vkladaní ponuky samostatne vyplní položkový elektronický formulár, ktorý zodpovedá návrhu na plnenie kritérií uvedenom v súťažných podkladoch.
  6. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral). Ponuka uchádzača predložená po uplynutí lehoty na predkladanie ponúk sa neotvorí.

### Lehota na predkladanie ponúk

* 1. Lehotu na predkladanie ponúk obstarávateľská organizácia stanovila do **04.10.2024 do 10:00 hod.** stredoeurópskeho času.
  2. Ponuku uchádzača je potrebné predložiť v lehote na predkladanie ponúk prostredníctvom elektronického IS JOSEPHINE.
  3. Obstarávateľská organizácia odporúča uchádzačom predložiť ponuku v dostatočnom časovom predstihu pred uplynutím lehoty na predkladanie ponúk.

### Doplnenie, zmena a odvolanie ponuky

* 1. Uchádzač môže predloženú ponuku dodatočne doplniť, zmeniť, alebo stiahnuť z IS JOSEPHINE len v lehote na predkladanie ponúk podľa bodu 22.1 týchto súťažných podkladov.
  2. Odstúpenie od ponuky po uplynutí lehoty na predkladanie ponúk a súčasne v lehote viazanosti ponúk, bude mať v súlade s § 46 ods. 6 písm. a) ZVO za následok prepadnutie zábezpeky v prospech obstarávateľskej organizácie.

## V. Otváranie a vyhodnotenie ponúk

### Otváranie ponúk

* 1. Otváranie ponúk členmi komisie na vyhodnotenie ponúk a na vyhodnotenie splnenia podmienok účasti (ďalej len „komisia“) sa uskutoční v sídle obstarávateľskej organizácie.
  2. Otváranie ponúk komisia vykoná v súlade s ustanoveniami § 52 ods. 5 ZVO, a to dňa **04.10.2024 o 10:15 hod**.
  3. Otváranie ponúk sa uskutoční elektronicky. Miestom sprístupnenia ponúk je webová adresa https://josephine.proebiz.com/ a totožná záložka ako pri predkladaní ponúk.
  4. Otváranie ponúk komisiou bude v zmysle § 52 ods. 2 ZVO verejné.
  5. On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení budú zverejnené informácie v zmysle ZVO. Všetky prístupy do tohto „on-line“ prostredia zo strany uchádzačov bude systém JOSEPHINE logovať a budú súčasťou protokolov vo verejnej súťaži.
  6. Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá obsahuje údaje zverejnené na otváraní ponúk podľa § 52 ods. 2 ZVO.

### 

### Preskúmanie ponúk

* 1. Do procesu vyhodnocovania ponúk budú zaradené tie ponuky, ktoré:
* obsahujú náležitosti určené v bode 15, 18 a 19 týchto súťažných podkladov;
* zodpovedajú požiadavkám a podmienkam uvedeným v oznámení o vyhlásení verejného obstarávania a v týchto súťažných podkladoch;
* obsahujú všetky doklady a dokumenty, ktorými uchádzač preukazuje splnenie podmienok účasti vo verejnej súťaži.
  1. Platnou ponukou je ponuka, ktorá zároveň neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými obstarávateľskou organizáciou v oznámení o vyhlásení verejného obstarávania a v týchto súťažných podkladoch.

Uchádzači alebo ponuky, ktorí/é nespĺňajú tieto podmienky a požiadavky, budú z verejného obstarávania vylúčení/é.

* 1. Uchádzač bude prostredníctvom IS JOSEPHINE upovedomený o vylúčení uchádzača alebo vylúčení ponuky s uvedením dôvodu vylúčenia.

### Vysvetľovanie ponúk

* 1. Komisia môže požiadať uchádzača o vysvetlenie ponuky prostredníctvom IS JOSEPHINE. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní alebo oprava položkového rozpočtu, ak celková cena ponuky zostane zachovaná a ak oprava položkového rozpočtu nemá vplyv na iné kritérium na vyhodnotenie ponúk.. Uchádzač musí doručiť prostredníctvom IS JOSEPHINE vysvetlenie ponuky do dvoch pracovných dní odo dňa odoslania žiadosti o vysvetlenie, pokiaľ komisia neurčila dlhšiu lehotu.
  2. Ak sa javí ponuka ako mimoriadne nízka, komisia prostredníctvom IS JOSEPHINE požiada uchádzača o vysvetlenie podľa § 53 ods. 2 ZVO týkajúce sa tých častí, ktoré sú pre jej cenu podstatné. Uchádzač musí doručiť prostredníctvom IS JOSEPHINE odôvodnenie mimoriadne nízkej ponuky do piatich pracovných dní odo dňa odoslania žiadosti, pokiaľ komisia neurčila dlhšiu lehotu.
  3. V odôvodnení návrhu ceny musí uchádzač preukázať, že ním stanovená cena zahŕňa všetky náklady súvisiace s dodaním predmetu zákazky alebo jeho časti, na ktorú/é predložil ponuku, a to podľa zákona NR SR č. 18/1996 Z. z. o cenách v znení neskorších predpisov.

### Mena na vyhodnotenie ponúk

* 1. Ceny uvedené v ponukách uchádzačov sa budú vyhodnocovať v mene euro (EUR).

### Vyhodnotenie ponúk z hľadiska požiadaviek na predmet zákazky

* 1. Vyhodnotenie ponúk z hľadiska splnenia požiadaviek na predmet zákazky sa v zmysle § 66 ods. 7 písm. b) ZVO uskutoční po vyhodnotení ponúk na základe kritérií na vyhodnotenie ponúk. Vyhodnocovanie ponúk komisiou je neverejné. Komisia vyhodnotí ponuky z hľadiska splnenia požiadaviek obstarávateľskej organizácie a na predmet zákazky u uchádzača, ktorý sa umiestnil na prvom mieste v poradí na základe kritérií na hodnotenie ponúk a v prípade pochybností overí správnosť informácií a dôkazov, ktoré poskytol uchádzač.
  2. Ak dôjde k vylúčeniu tohto uchádzača alebo jeho ponuky, vyhodnotí sa následne splnenie požiadaviek na predmet zákazky u ďalšieho uchádzača v poradí.
  3. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, prostredníctvom IS JOSEPHINE požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní alebo oprava položkového rozpočtu, ak celková cena ponuky zostane zachovaná a ak oprava položkového rozpočtu nemá vplyv na iné kritérium na vyhodnotenie ponúk..
  4. Obstarávateľská organizácia vylúči z verejného obstarávania ponuku uchádzača, ak budú naplnené skutočnosti podľa § 53 ods. 5 ZVO.

### Vyhodnotenie splnenia podmienok účasti uchádzačov

* 1. Vyhodnotenie ponúk z hľadiska splnenia podmienok účasti sa v zmysle § 66 ods. 7 písm. b) ZVO uskutoční po vyhodnotení ponúk na základe kritérií na vyhodnotenie ponúk. Vyhodnotenie splnenia podmienok účasti uchádzačov uskutoční komisia pri uchádzačovi umiestnenom na prvom mieste v poradí na základe kritérií na hodnotenie ponúk a bude založené na posúdení splnenia podmienok účasti (členené podľa bodu 19.1):
* osobného postavenia podľa § 32 ZVO,
* finančného a ekonomického postavenia podľa § 33 ZVO a
* technickej spôsobilosti alebo odbornej spôsobilosti uchádzača podľa § 34 ZVO

v súlade s oznámením o vyhlásení verejného obstarávania a týmito súťažnými podkladmi.

* 1. Ak dôjde k vylúčeniu tohto uchádzača alebo jeho ponuky, vyhodnotí sa následne splnenie podmienok účasti u ďalšieho uchádzača v poradí.
  2. Splnenie podmienok účasti uchádzačov vo verejnej súťaži sa bude posudzovať z dokladov predložených podľa požiadaviek uvedených v oznámení o vyhlásení verejného obstarávania a v týchto súťažných podkladoch. Obstarávateľská organizácia bude pri vyhodnocovaní splnenia podmienok účasti postupovať podľa § 40 ods. 5 písm. a) ZVO.
  3. V prípade ak uchádzač nahradil požadované doklady na preukázanie splnenia podmienok účasti podľa § 39 ZVO jednotným európskym dokumentom, komisia požiada predbežne úspešného uchádzača preukázať splnenie podmienok účasti prostredníctvom IS JOSEPHINE konkrétnymi dokladmi. Úspešný uchádzač po vyzvaní doručí originály všetkých dokladov, ktorými preukáže splnenie podmienok účasti.
  4. Obstarávateľská organizácia prostredníctvom IS JOSEPHINE požiada uchádzača o vysvetlenie alebo doplnenie predložených dokladov vždy, keď z predložených dokladov nemožno posúdiť ich platnosť alebo splnenie podmienky účasti. Uchádzač doručí vysvetlenie alebo požadované doplnenie predložených dokladov prostredníctvom IS JOSEPHINE v lehote podľa § 40 ods. 4 ZVO.
  5. Obstarávateľská organizácia prostredníctvom IS JOSEPHINE v aktuálnom prípade požiada uchádzača o nahradenie inej osoby, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na vylúčenie. Ak obstarávateľská organizácia neurčí dlhšiu lehotu, uchádzač je tak povinný urobiť do piatich pracovných dní odo dňa zverejnenia predmetnej žiadosti v IS JOSEPHINE.
  6. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.
  7. Obstarávateľská organizácia vylúči z verejného obstarávania uchádzača, ak budú naplnené skutočnosti podľa § 40 ods. 6 alebo 7 ZVO. Obstarávateľská organizácia môže vylúčiť kedykoľvek počas verejného obstarávania uchádzača alebo záujemcu, ak nastanú skutočnosti podľa § 40 ods. 8 ZVO.

### Vyhodnotenie úspešnosti ponúk

* 1. Úspešnosť ponúk uchádzačov, ktoré neboli vylúčené z verejného obstarávania (podľa bodu 28.4; alebo 29.6.), bude vyhodnocovaná podľa kritérií na vyhodnotenie ponúk uvedených v oznámení o vyhlásení verejného obstarávania a v týchto súťažných podkladoch, a to spôsobom určeným v časti *A.2 Kritériá na vyhodnotenie ponúk a pravidlá ich uplatnenia*. Úspešný uchádzač bude ten, ktorý ponúkol najnižšiu celkovú cenu za predmet zákazky v EUR bez DPH a splnil požiadavky na predmet zákazky a podmienky účasti.
  2. Obstarávateľská organizácia zašle v súlade s § 55 ZVO informáciu o výsledku vyhodnotenia ponúk. Obstarávateľská organizácia pristúpi k uzavretiu zmluvy po uplynutí zákonom stanovených lehôt. Obstarávateľská organizácia vyzve úspešného uchádzača na poskytnutie súčinnosti k podpisu zmluvy.
  3. Obstarávateľská organizácia apeluje na uchádzačov, aby pristúpili zodpovedne k poskytnutiu súčinnosti potrebnej na uzavretie Zmluvy a najmä, aby včas zabezpečili registráciu do registra partnerov verejného sektora (podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov), a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. Uchádzač bude postupovať pri registrácií podľa tohto zákona.

## VI. Dôvernosť a etika vo verejnom obstarávaní

### Dôvernosť procesu verejného obstarávania a ochrana osobných údajov

* 1. Informácie týkajúce sa preskúmania, vysvetlenia, vyhodnotenia, vzájomného porovnania ponúk a odporúčaní prijatia ponuky sú dôverné. Členovia komisie a zodpovedné osoby obstarávateľskej organizácie nesmú počas prebiehajúceho procesu vyhlásenej verejnej súťaže poskytnúť alebo zverejniť uvedené informácie ani uchádzačom, ani žiadnym iným osobám.
  2. Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom o verejnom obstarávaní a inými všeobecne záväznými právnymi predpismi/osobitnými predpismi.
  3. Ponuky uchádzačov, ani ich jednotlivé časti, nebude možné použiť bez predchádzajúceho súhlasu uchádzačov.
  4. Osobné údaje uvedené v ponuke bude Obstarávateľská organizácia spracúvať v súlade so Zákonom č. 18/2018 Z.z. o ochrane osobných údajov a o zmene a doplnení niektorých zákonov v znení neskorších predpisov (ďalej len „zákon o ochrane osobných údajov“). Účelom spracovania osobných údajov je najmä vyhodnotenie splnenia podmienok účasti a vyhodnotenie ponúk.
  5. Obstarávateľská organizácia bude osobné údaje uvedené v ponukách spracovávať na základe na základe § 13 ods. 1 písm. c) zákona o ochrane osobných údajov.
  6. Obstarávateľská organizácia bude spracovávať osobné údaje v súlade s § 6 - 13 zákona o ochrane osobných údajov.
  7. Uchádzač predložením ponuky berie na vedomie, že práva dotknutej osoby sú upravené v druhej hlave zákona o ochrane osobných údajov. Uchádzač predložením ponuky vyhlasuje, že poskytnuté osobné údaje sú pravdivé a boli poskytnuté slobodne.

## VII. Prijatie ponuky

### Informácia o výsledku vyhodnotenia ponúk

* 1. Nakoľko sa vyhodnotenie splnenia podmienok účasti uskutočňuje po vyhodnotení ponúk, obstarávateľská organizácia je povinná po vyhodnotení ponúk vyhodnotiť splnenie podmienok účasti uchádzača, ktorý sa umiestnil na prvom mieste v poradí. Obstarávateľská organizácia môže vyhodnotiť splnenie podmienok účasti aj u ďalších uchádzačov v poradí. Obstarávateľská organizácia vyhodnotí spôsobom podľa prvej a druhej vety aj splnenie požiadaviek na predmet zákazky. Obstarávateľská organizácia písomne požiada uchádzačov o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotí ich podľa [§ 40](https://www.slov-lex.sk/pravne-predpisy/SK/ZZ/2015/343/20220401.html#paragraf-40) ZVO. Požiadavky na predmet zákazky obstarávateľská organizácia vyhodnotí podľa [§ 53](https://www.slov-lex.sk/pravne-predpisy/SK/ZZ/2015/343/20220401.html#paragraf-53) ZVO.
  2. Obstarávateľská organizácia je povinná po vyhodnotení ponúk, po skončení postupu podľa bodu 32.1 a po odoslaní všetkých oznámení o vylúčení uchádzača bezodkladne písomne oznámiť všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejniť informáciu o výsledku vyhodnotenia ponúk a poradie uchádzačov v profile. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu, a uchádzač, ktorý podal námietky proti vylúčeniu, pričom Úrad pre verejné obstarávanie o námietkach zatiaľ právoplatne nerozhodol.
  3. Obstarávateľská organizácia úspešnému uchádzačovi/om oznámi, že jeho/ich ponuku prijíma. Neúspešnému/ným uchádzačovi/om oznámi, že neuspel/i a dôvody neprijatia jeho/ich ponuky. Neúspešnému/ným uchádzačovi/om v informácii o výsledku vyhodnotenia ponúk uvedie aj identifikáciu úspešného uchádzača, informáciu o charakteristikách a výhodách prijatej ponuky.
  4. Informácia o výsledku vyhodnotenia ponúk zasielaná dotknutým uchádzačom obsahuje najmä

a) identifikáciu úspešného uchádzača,

b) informáciu o charakteristikách a výhodách prijatej ponuky,

c) výsledok vyhodnotenia splnenia podmienok účasti u úspešného uchádzača, ktorý obsahuje informácie preukazujúce splnenie podmienok účasti týkajúcich sa finančného a ekonomického postavenia a technickej spôsobilosti alebo odbornej spôsobilosti vrátane identifikácie osoby poskytujúcej finančné zdroje podľa [§ 33 ods. 2](https://www.slov-lex.sk/pravne-predpisy/SK/ZZ/2015/343/20220401.html#paragraf-33.odsek-2)  ZVO a osoby poskytujúcej technické a odborné kapacity podľa [§ 34 ods. 3](https://www.slov-lex.sk/pravne-predpisy/SK/ZZ/2015/343/20220401.html#paragraf-34.odsek-3) ZVO,

d) lehotu, v ktorej môže byť doručená námietka.

### Uzavretie Zmluvy

* 1. Výsledkom obstarávania bude v zmysle ZVO uzavretie Rámcovej zmluvy o dielo (ďalej aj ako „Zmluva“), ktorá bude uzatvorená podľa § 536 a nasl. Zákona č. 513/1991 Zb. Obchodný zákonník v znení neskorších predpisov.
  2. Uzavretá Zmluva nesmie byť v rozpore so súťažnými podkladmi, s ponukou predloženou úspešným uchádzačom alebo uchádzačmi.
  3. Obstarávateľská organizácia uzavrie Rámcovú zmluvy o dielo s úspešným uchádzačom.
  4. Obstarávateľská organizácia uzavrie Rámcovú zmluvu o dielo s úspešným uchádzačom najskôr jedenásty deň odo dňa odoslania informácie o výsledku vyhodnotenia ponúk podľa § 55 ZVO, ak nebola doručená námietka alebo ak námietka bola doručená po uplynutí lehoty podľa § 170 ods. 4 ZVO.
  5. V prípade, ak bola doručená námietka, obstarávateľská organizácia pri uzatváraní Zmluvy postupuje podľa § 56 ods. 6 ZVO.
  6. Úspešný uchádzač je povinný poskytnúť obstarávateľskej organizácii riadnu súčinnosť potrebnú na uzavretie Zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7 ZVO, ak bol na jej uzavretie písomne vyzvaný. Obstarávateľská organizácia môže určiť, a to aj na základe dôvodnej žiadosti úspešného uchádzača, že lehota na uzavretie Zmluvy je dlhšia ako desať pracovných dní.
  7. Za poskytnutie riadnej súčinnosti potrebnej na uzavretie zmluvy sa považuje:
* Predloženie podpísanej Zmluvy v počte určenom obstarávateľskou organizáciou. Návrh Zmluvy, ktorý je súčasťou súťažných podkladov, je záväzný a nie je možné ho nijako meniť, to neplatí pre úpravy chýb v písaní (pravopisné chyby, preklepy, medzery v texte a pod.), ktoré nemenia význam konkrétnych ustanovení. Vyzvaný uchádzač doplní do zmluvy svoje identifikačné údaje, ponúknuté ceny, ktoré zodpovedajú predloženej ponuke, informácie týkajúce sa subdodávateľov a ostatné požadované informácie;
* V prípade skupiny dodávateľov predloženie originálu alebo úradne overenej fotokópie zmluvy, v ktorej budú jednoznačne stanovené vzájomné práva a povinnosti členov skupiny dodávateľov, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči obstarávateľskej organizácii spoločne a nerozdielne (ak nebola predložená už v ponuke).
* Zabezpečenie zápisu do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „ZoRPVS“). Tento zápis sa vzťahuje na všetky osoby podľa § 11 zákona o verejnom obstarávaní v nadväznosti na ZoRPVS, a to aj vo vzťahu k subdodávateľom, na ktorých sa podľa uvedeného zákona táto povinnosť vzťahuje:
  + osoby podľa § 2 ods. 5 písm. e) zákona o verejnom obstarávaní, ktoré majú povinnosť sa zapísať do registra partnerov verejného sektora, a
  + osoby podľa § 2 ods. 1 písm. a) bod 7 ZoRPVS spĺňajúce limity uvedené v § 2 ZoRPVS;
* Predloženie aktualizovaného zoznamu subdodávateľov podľa bodu 35 týchto súťažných podkladov.
  1. Ak úspešný uchádzač odmietne uzavrieť Zmluvu alebo nie sú splnené povinnosti podľa § 56 ods. 9 ZVO, obstarávateľská organizácia môže uzavrieť Zmluvu s uchádzačom, ktorý sa umiestnil ako druhý v poradí.
  2. Ak uchádzač, ktorý sa umiestnil ako druhý v poradí odmietne uzavrieť Zmluvu, neposkytne obstarávateľskej organizácii riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď bol na uzavretie písomne vyzvaný, obstarávateľská organizácia môže uzavrieť Zmluvu s uchádzačom, ktorý sa umiestnil ako tretí v poradí.
  3. Uchádzač, ktorý sa umiestnil ako tretí v poradí, je povinný poskytnúť obstarávateľskej organizácii riadnu súčinnosť, potrebnú na uzavretie Zmluvy tak, aby mohla byť uzavretá do 10 pracovných dní odo dňa, keď bol na uzavretie písomne vyzvaný.
  4. Obstarávateľská organizácia neuzatvorí Zmluvu s uchádzačom alebo uchádzačmi:
     1. ktorí podľa § 11 ods. 1 ZVO majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo
     2. ktorých subdodávatelia alebo subdodávatelia podľa osobitného predpisu majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
     3. ak uchádzač alebo subdodávateľ má v registri partnerov verejného sektora zapísaného verejného funkcionára podľa § 11 ods. 1 písm. c) ZVO
     4. V prípade skupiny dodávateľov, ak táto nepredloží obstarávateľskej organizácii zmluvu o združení prípadne iný právny doklad o vytvorený inej právnej formy.
  5. Povinnosť zápisu do registra partnerov verejného sektora upravuje zákon č. 315/2016 Z. z. o registri partnerov verejného sektora v znení neskorších predpisov. V súvislosti s uzatvorením zmluvy je úspešný uchádzač alebo uchádzači povinný overovať identifikáciu konečného užívateľa výhod v zmysle § 11 ods. 2 písm. d) a e) vo väzbe na § 11 ods. 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov.
  6. Obstarávateľská organizácia môže v zmysle § 56 ods. 10 ZVO na účely zabezpečenia riadneho plnenia Zmluvy vyžadovať v rámci poskytnutia súčinnosti podľa § 56 odsekov 8 až 9 ZVO preukázanie alebo splnenie osobitných zmluvných podmienok podľa § 42 ods. 12 ZVO.

### Zrušenie použitého postupu zadávania zákazky

* 1. Obstarávateľská organizácia zruší použitý postup zadávania zákazky, ak
* ani jeden uchádzač nesplnil podmienky účasti vo verejnom obstarávaní a uchádzač neuplatnil námietky v lehote podľa ZVO,
* nedostal ani jednu ponuku,
* ani jedna z predložených ponúk nezodpovedá požiadavkám určeným podľa § 42 ZVO a uchádzač nepodal námietky v lehote podľa tohto zákona,
* jeho zrušenie nariadil úrad.
  1. Obstarávateľská organizácia môže zrušiť verejné obstarávanie aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od obstarávateľskej organizácie požadovať, aby vo verejnom obstarávaní pokračovala, najmä ak sa zistilo porušenie ZVO, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota. Ak bola predložená len jedna ponuka a obstarávateľská organizácia nezruší verejné obstarávanie, je povinná zverejniť v profile odôvodnenie, prečo verejné obstarávanie nezrušila.
  2. Obstarávateľská organizácia bezodkladne upovedomí všetkých uchádzačov o zrušení použitého postupu zadávania zákazky s uvedením dôvodu a oznámi postup, ktorý použije pri zadávaní zákazky na pôvodný predmet zákazky.

### Subdodávatelia

* 1. Obstarávateľská organizácia vyžaduje, aby uchádzač v ponuke uviedol podiel zákazky, ktorý má v úmysle zadať subdodávateľom a predmety subdodávok. Pri využití subdodávateľov sa bude postupovať v súlade s § 41 ZVO.
  2. Obstarávateľská organizácia vyžaduje, aby

a) uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok podľa Prílohy č. 9 týchto súťažných podkladov,

b) navrhovaný subdodávateľ spĺňal podmienky účasti týkajúce sa osobného postavenia podľa § 32 ZVO a neexistovali u neho dôvody na vylúčenie podľa § 40 ods. 6 písm. a) až g) a ods. 7 a 8 ZVO; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorú má subdodávateľ plniť.

* 1. Ak navrhovaný subdodávateľ nespĺňa podmienky účasti podľa bodu 35.2. písm. b), obstarávateľská organizácia písomne požiada uchádzača o jeho nahradenie. Obstarávateľská organizácia môže písomne požiadať uchádzača o nahradenie subdodávateľa, ktorý má sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike; obstarávateľská organizácia musí písomne požiadať uchádzača, ak má subdodávateľ sídlo v treťom štáte, alebo ak ide o zákazku, o ktorých to ustanoví vláda nariadením. Uchádzač doručí návrh nového subdodávateľa do piatich pracovných dní odo dňa doručenia žiadosti podľa prvej vety alebo druhej vety, ak obstarávateľská organizácia neurčila dlhšiu lehotu.
  2. Obstarávateľská organizácia vyžaduje, aby úspešný uchádzač v Zmluve najneskôr v čase jej uzavretia, uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  3. V prípade zmeny subdodávateľa počas trvania Zmluvy úspešný uchádzač je povinný obstarávateľskej organizácii najneskôr tri (3) pracovné dni pred zmenou subdodávateľa predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má uchádzač v úmysle zadať subdodávateľovi, konkrétnu časť dodávky, ktorú má subdodávateľ dodať, identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

### Osobitné ustanovenie k uchádzačom z tretích krajín

* 1. Obstarávateľská organizácia môže obmedziť záujemcovi, uchádzačovi alebo skupine dodávateľov účasť vo verejnom obstarávaní, najmä ich vylúčiť alebo vylúčiť ich ponuku, ak má tento záujemca, uchádzač alebo člen skupiny dodávateľov sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike. Obstarávateľská organizácia môže požiadať záujemcu alebo uchádzača, aby nahradil subdodávateľa alebo inú osobu, ktorej prostredníctvom preukazuje splnenie podmienok účasti, ak má subdodávateľ alebo táto iná osoba sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike. Obstarávateľská organizácia musí postupovať podľa prvej a druhej vety, ak ide o záujemcu, uchádzača, skupinu dodávateľov, subdodávateľa alebo inú osobu so sídlom v treťom štáte, alebo o zákazku, o ktorých to ustanoví vláda Slovenskej republiky (ďalej len „vláda“) nariadením. Zoznam tretích štátov vedie a aktualizuje úrad v súčinnosti s Ministerstvom zahraničných vecí a európskych záležitostí Slovenskej republiky a je sprístupnený na webovom sídle úradu.

\*\*\*\*\*\*

A.2 Kritériá na vyhodnotenie ponúk a pravidlá ich uplatnenia

Kritériá na vyhodnotenie ponúk a pravidlá ich uplatnenia sú uvedené v **Prílohe č. 4 SP**

\*\*\*\*\*\*\*\*

# B.1 Obchodné podmienky dodania predmetu zákazky

Uchádzač je povinný k svojej ponuke predložiť návrh Rámcovej zmluvy o dielo (tiež aj ako „Zmluva“) v súlade s ustanovením § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a Obchodnými podmienkami dodania predmetu zákazky uvedenými v **Prílohe č. 1 SP**, a to osobitne na tie časti na ktoré predkladá ponuku.

\*\*\*\*\*\*\*

# B.2 Opis predmetu zákazky

Opis, špecifikácia a ostatné požiadavky na predmet zákazky sú uvedené v samostatnej časti v **Prílohe č. 2 a 2A** **SP**.

\*\*\*\*\*\*\*

# B.3 Podmienky účasti

Podmienky účasti sú uvedené v samostatnej **Prílohe č. 3 SP**

\*\*\*\*\*\*\*

# Zoznam príloh SP

**Príloha č. 1 –** B.1 Rámcová zmluva o dielo

**Príloha č. 2 –** B.2 Opis predmetu zákazky

**Príloha č.2a** – Špecifikácia predmetu zákazky

**Príloha č. 3 –** B.3 Podmienky účasti

**Príloha č. 4 –** A.2Kritériá na vyhodnotenie ponúk a pravidlá ich uplatnenia

**Príloha č. 5 –** Dotazník uchádzača s návrhom na plnenie kritérií

**Príloha č. 6 –** Informačný formulár o uchádzačovi

**Príloha č. 7 –** Prehlásenie uchádzača k osobným údajom

**Príloha č. 8 –** Čestné vyhlásenie uchádzača

**Príloha č. 9 –** Podiel plnenia zo zmluvy

**Príloha č. 10** – Zoznam iných (tretích) osôb

**Príloha č. 11 –** Čestné vyhlásenie k neaplikovateľnosti sankcií

**Príloha č. 12** – Zoznam dôverných informácií

**Príloha č. 13-** Čestné vyhlásenie podľa § 32 ods 1 písm. a)

~~\*\*\*\*\*\*\*~~